b'\n_START_ARTICLE_\nForent Russland\n_START_SECTION_\nHistorie\n_START_PARAGRAPH_\nForent Russland er det siste i en rekke av partier i Russland siden oppl\xc3\xb8sningen av Sovjetunionen som har blitt dannet for \xc3\xa5 st\xc3\xb8tte presidentens politikk, uten at presidenten selv er medlem av noe politisk parti. Dette hendte ogs\xc3\xa5 i Boris Jeltsins regjeringstid. Partiet ble dannet ved sammensl\xc3\xa5ingen av partiene Enhet og Fedrelandet \xe2\x80\x93 Hele Russland i desember 2001. I starten ble partiet ledet av en trio best\xc3\xa5ende av Sergej Sjojgu, Jurij Luzjkov og Mintimer Sjajmijev. I november 2002 ble Boris Gryzlov ny leder. V\xc3\xa5ren 2008 ble Vladimir Putin enstemmig valgt til ny leder, f\xc3\xb8r han ble avl\xc3\xb8st av statsminister og tidligere president Dmitrij Medvedev fire \xc3\xa5r senere. F\xc3\xb8r 2008 pleide Putin likevel \xc3\xa5 opptre p\xc3\xa5 partilandsm\xc3\xb8ter og tale til forsamlingen. Hverken Putin eller Medvedev har \xc3\xb8nsket formelt medlemskap._NEWLINE_Ved parlamentsvalget i 2003 ble Forent Russland det klart st\xc3\xb8rste partiet, med 37,6\xc2\xa0% av stemmene og fikk 222 av de 450 plassene i Statsdumaen. Etter valget sluttet s\xc3\xa5 mange uavhengige representanter seg til Forent Russland, at partiet oppn\xc3\xa5dde grunnlovsflertall i Statsdumaen. Ved presidentvalet i 2004 st\xc3\xb8ttet partiet kandidaturet til sittende president Putin, og ved presidentvalet i 2008 st\xc3\xb8ttet partiet Medvedev, som Putin ogs\xc3\xa5 st\xc3\xb8ttet. Etter partiet sine egne beregninger var 65 av de 89 lederne av Russlands f\xc3\xb8derasjonssubjekter medlemmer av Forent Russland mot slutten av 2005. Ved parlamentsvalget i 2011 tapte partiet sitt grunnlovsflertall, men beholdt sitt rene flertall._NEWLINE_Partiets symbol er en bj\xc3\xb8rn.'